

Adresa: Ulica Matije Gupca 78 / 33 000 Virovitica

Tel: 033 721 099 / Fax: 033 721 037

E-mail: info@vuv.hr / Web: www.vuv.hr

OIB: 46576407858 / IBAN: HR56 23600001102210556

**Etička načela i standardi časopisa**

**„ET²eR – ekonomija, turizam, telekomunikacije i računarstvo”**

Uredništvo časopisaET²eR u zahtjevima i obvezama etičke naravi oslanja se na smjernice koje je donio Committee on Publication Ethics (COPE) <https://publicationethics.org/guidance>.

Sažeti temelj etičkih načela i standarda sastoji se u sljedećim pravima i obvezama sudionika uključenih u postupak objave radova:

**Odgovornosti glavnog urednika:**

* razmatra i vrednuje rukopis s obzirom na njegov sadržaj i vrijednost bez diskriminacije po bilo kakvoj osnovi
* čuva tajnost i osigurava povjerljivost podataka o zaprimljenom rukopisu u postuku njegove obrade
* prije ulaska u postupak recenzije radovi prolaze provjeru pomoću softvera za otkrivanje plagijata
* donosi konačnu odluku o prihvaćanju / neprihvaćanju rada temeljem mišljenja recenzenata kroz objektivnu dvostruko slijepu recenziju
* potiče odgovorno ponašanje svih sudionika u procesu zaprimanja, rukovanja i objave radova
* u slučaju pritužbi na neetično ponašanje urednik postupa sukladno praksama u znanstvenoj zajednici dopuštajući autorima da se izjasne o konfliktu, a s posebnom pažnjom prikuplja se sva dokumentacija vezano uz problem dok uredništvo zajenički istražuje eventualno kršenje etičkih standarda
* u komunikaciji s ostalim sudionicima uključenim u postupak objave koristi se primjerena komunikacija sukladno profesionalnoj etici u akademskoj zajednici.

**Odgovornosti recenzenata:**

* recenzenti recenzije obavljaju pravovremeno, objektivno i jasno argumentirajući svoja stajališta
* upozoravaju na nedostatke u pogledu navođenja izvora i preklapanja s publikacijama sličnog sadržaja
* štite integritet autora i rukopisa, informacije dobivene putem recenzije tretiraju se kao povjerljive te se ne smiju koristiti u osobne svrhe
* u slučaju suprotnih mišljenja dvaju recenzenata, urednik može zatražiti mišljenje trećeg recenzenta
* u komunikaciji s ostalim sudionicima uključenim u postupak objave koristi se primjerena komunikacija sukladno profesionalnoj etici u akademskoj zajednici.

**Odgovornosti autora:**

* pridržavati se Uputa za autore objavljenih na mrežnoj stranici časopisa
* pridržavati se pridržavaju opće priznatih standarda i običaja vezano uz znanstvenu čestitost, sukladno javno objavljenom Europskom kodeksu znanstveno-istraživačke čestitosti [(](%28)[https://www.pmfst.unist.hr/wp-content/uploads/2021/04/europski-kodeksznanstvenoistrazivace-cestitosti.pdf](https://www.pmfst.unist.hr/wp-content/uploads/2021/04/europski-kodeks-znanstvenoistrazivace-cestitosti.pdf))
* rezultate; stručni i znanstveni doprinos autori moraju prikazati objektivno i točno te ih potkrijepiti izvorima koristeći upute za citiranje literature
* autor snosi odgovornost za izvornost svojeg rada
* prijavom rukopisa u časopis autor prihvaća sve potrebne provjere izvornosti rada
* u komunikaciji s ostalim sudionicima uključenim u postupak objave koristi se primjerena komunikacija sukladno profesionalnoj etici u akademskoj zajednici.